钦定古今图书集成/明伦汇编/氏族典/第129卷 > 陈尧言
## 钦定古今图书集成/明伦汇编/氏族典/第129卷 > 陈尧言

按《浙江通志》：“尧言，字汝则，永嘉人。万历乙未进士。辛
酉、丁卯两次分较北闱，所得皆名士。壬戌授行人，持
节使赵、楚二藩，馈遗悉无所受。崇祯初，擢南户科给
事中。值南储告匮，京军数十万众噪正阳门，尧言以
陵寝重地，飞章奏请，得给各卫旗船漕米，南畿以定。
寻为忌者所出，补陕西参议。至中途婴疾归，卒。”